liturgiske+leddene

Tilbake til renessansen =Liturgi= Liturgi er et gresk ord med betydningen "arbeid for almennheten" og viser til at menigheten i den kristne kirken skulle delta i sangen og gudstjenesten. **Liturgien** er derfor den rituelle måten som gudstjenester i kristne kirker foregår på. Vi har for eksempel Gloria, Kyrie, og Agnus Dei (Du guds lam), som synges. I en norsk høymesse skjer liturgien slik:

Dvs. et forspill til første salme; inngangssalmen. Liturgen (presten) sier: Kjære menighet. Nåde være med dere og fred fra Gud, vår Far, og Herren Jesus Kristus.
 * 1. Organisten spiller preludium**

Hellige Gud, Himmelske Far. Se i nåde til meg, syndige menneske, som har krenket deg med tanker, ord og gjerninger og kjenner lysten til det onde i mitt hjerte. For Jesu Kristi skyld, ha langmodighet med meg. Tilgi meg alle mine synder og gi meg å frykte og elske deg alene.
 * 2. Menigheten fremsier syndsbekjennelsen:**

Kyrie eleison, (Herre forbarm deg over oss) synges: Kyrie eleison, Gud Fader, miskunne deg. Kriste eleison, Herre Krist, miskunne deg. Kyrie eleison, Hellig Ånd miskunne deg. [| Kyrie]
 * 3. Menighetens bønnerop til Gud**

synges: Liturgen: Ære være Gud i det høyeste. Menigheten: Og fred på jorden blant mennesker som har Guds velbehag. Vi lover deg, vi priser deg, vil tilber deg, vi opphøyer deg. Amen. Utdrag fra [|Gloria]
 * 4. Menighetens lovsang til Gud - Gloria,**

(Bønn som tar utgangspunkt i en hovedsak i søndagens bibeltekster)
 * 5. Dagens kollektbønn.**

Ofte fra Det gamle testamentet. Det er vedtatt tekstrekker for hvert kirkeår slik at samme tekst leses ved alle gudstjenester søndag formiddag.
 * 6. Første tekstlesning.**


 * 7. Høymessesalme**

Fra Det nye testamentet. Det er vedtatt tekstrekker for hvert kirkeår slik at samme tekst leses ved alle gudstjenester søndag formiddag.
 * 8. Andre tekstlesning.**

Credo: Slik lyder Den apostoliske trosbekjennelsen som fremsies av menigheten ved alle høymesser i Den norske kirke:
 * 9. Trosbekjennelse**

(Første trosartikkel:) Jeg tror på Gud Fader, den allmektige, himmelens og jordens skaper. (Andre trosartikkel:) Jeg tror på Jesus Kristus, Guds enbårne sønn, vår Herre, som ble unnfanget ved Den Hellige Ånd, født av jomfru Maria, pint under Pontius Pilatus, korsfestet, død og begravet, fór ned til dødsriket, stod opp fra de døde tredje dag, fór opp til himmelen, sitter ved Guds, den allmektige Faders høyre hånd, skal derfra komme igjen for å dømme levende og døde. (Tredje trosartikkel:) Jeg tror på Den Hellige Ånd, en hellig, allmenn kirke, de helliges samfunn, syndenes forlatelse, legemets oppstandelse og det evige liv. Amen.


 * 10. Salme før prekenen.**

Det er som oftest gudstjenestens liturg som også holder søndagens preken, men ikke nødvendigvis. Predikanten tar utgangspunkt i søndagens prekentekst som er fastlagt gjennom de vedtatte tekstrekker. Det vil si at de 1000 predikantene som holder preken i Den norske kirkes høymesser en bestemt søndag, har samme tema for sin preken. En preken har ingen bestemt lengde (oftest ca. 15-20 minutter) og predikanten har full frihet i utformingen av prekenen.
 * 11. Preken.**


 * 12. Salme etter prekenen**

Her bekjentgjøres forestående arrangementer i menigheten, oppfordring til forbønn for bestemte personer, anbefaling av dagens kollekt (formålet for dagens pengegave) osv.
 * 13. Kunngjøringer.**

Det er utarbeidet en rekke ulike bønneformuleringer som omfatter private og offentlige spørsmål og gir sammenheng mellom lokalt, nasjonalt og globalt nivå. Liturgen formulerer dessuten aktuelle bønner ut fra dagens situasjon. Mellom hvert bønneledd synger menigheten et bekreftende: Herre, hør vår bønn! Forbønnen avsluttes med Fadervår. (Fadervår bes senere i gudstjenesten dersom den inneholder dåp eller nattverd).
 * 14. Forbønn.**

Her samles dagens pengegave inn. Pengene går enten til menighetens eget arbeid, eller til organisasjoner/institusjoner som på forhånd har søkt menighetsrådet om å få oppta offer i den aktuelle menighets høymesse.
 * 15. Menighetens takkoffer (kollekt).**


 * 16. Salme før nattverden**

Liturgen: Herren være med dere. Menigheten: Og med deg være Herren. Liturgen: Løft deres hjerter. Menigheten: Vi løfter våre hjerter til Herren. Liturgen: La oss takke Herren vår Gud. Menigheten: Det er verdig og rett. Liturgen synger (eller leser): I sannhet verdig og rett er det at vi alltid og alle steder takker deg, hellige Herre, allmektige Far, evige Gud, ved Jesus Kristus vår Herre, han som du sendte til frelse for verden, for at vi ved hans død skulle få syndenes forlatelse og ved hans oppstandelse vinne det evige liv. Ved ham lovsynger englene din herlighet, og din menighet i himmelen og på jorden priser ditt navn med samstemmig jubel. Med dem vil også vi forene våre røster og tilbedende synge:
 * 17. Innstifting av nattverden.** (Det feires nattverd ved mer enn halvparten av alle gudstjenester søndag formiddag).

Menigheten synger: Hellig, hellig, hellig er Herren Sebaot, all jorden er full av hans herlighet. Hosianna i det høyeste. Velsignet være ham som kommer i Herrens navn. Hosianna i det høyeste.

Liturgen: Oppstandne Herre og Frelser, vi lover og priser ditt hellige navn fordi du gav deg selv for våre synder. Deg være ære for kjærligheten som er sterkere enn døden. Gi oss som kommer til ditt bord for å motta ditt legeme og blod, å ta del i dette hellige måltid med ydmyke og oppriktige hjerter. Forén oss med deg som grenene med vintreet, lær oss å elske hverandre som du har elsket oss, og la oss en gang samles hos deg i ditt fullendte rike. Herrens bønn (Fadervår) bes av menigheten sammen med liturgen: Fader vår, du som er i himmelen! La ditt navn holdes hellig. La ditt rike komme. La din vilje skje på jorden som i himmelen. Gi oss i dag vårt daglige brød. Forlat oss vår skyld, som vi òg forlater våre skyldnere. Led oss ikke inn i fristelse, men frels oss fra det onde. For riket er ditt, og makten og æren i evighet. Amen. Liturgen: Vår Herre Jesus Kristus i den natt da han ble forrådt, tok han et brød, takket, brøt det, gav disiplene og sa: Ta dette og ét det. Dette er mitt legeme som gis for dere. Gør dette til minne om meg. Likeså tok han kalken etter måltidet, takket, gav dem og sa: Drikk alle av den. Denne kalk er den nye pakt i mitt blod som utøses for dere til syndenes forlatelse. Gjør dette så ofte som dere drikker det, til minne om meg. Menigheten synger: Du Guds Lam, som bar all verdens synder, miskunne deg over oss. Du Guds Lam, som bar all verdens synder, miskunne deg over oss. Du Guds Lam, som bar all verdens synder, gi oss din fred.

Nattverdgjestene går fram til alterringen der de kneler og mottar brød og vin som deles ut av liturgen (presten). Hver gang en nattverdgjest mottar brød, sier liturgen: Dette er Jesu legeme. Hver gang en nattverdgjest mottar vin, sier liturgen: Dette er Jesu blod. Etter utdelingen sier liturgen: Den korsfestede og oppstandne Jesus Kristus har nå gitt dere sitt hellige legeme og blod som han gav til soning for alle deres synder. Han styrke dere og holde dere oppe i en sann tro til det evige liv. Fred være med dere.
 * 18. Nattverdmåltidet.**

Liturgen sier: La oss takke og be. Vi takker deg, himmelske Far, for dine velsignede gaver. Vi ber deg at du ved disse gaver vil bevare oss i troen på deg, forene oss i din kjærlighet og stadfeste oss i håpet om det evige liv, for din Sønns, Jesu Kristi, vår Herres skyld. Amen.
 * 19. Takkebønn for nattverden.**


 * 20. Slutningssalme.**

Liturgen sier eller synger: La oss prise Herren. Menigheten synger: Gud være lovet. Halleluja. Halleluja. Halleluja. Liturgen: Herren være med dere. Menigheten: Og med deg være Herren. Liturgen sier eller synger: Herren velsigne deg og bevare deg. Herren la sitt ansikt lyse over deg og være deg nådig. Herren løfte sitt åsyn på deg og gi deg fred. Menigheten synger: Amen. Amen. Amen. Liturgen: Gå i fred. Tjen Herren med glede. Det slås 3x3 slag med kirkeklokken før organisten spiller postludiet, utgangsmusikken.
 * 21. Velsignelse og utsendelse.**

En vanlig høymesse (med nattverd) varer 60-70 minutter.